ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Συγχρονισμός για την έκδοση NEXT: Catherine Lee
Είναι βασιλιάς.
Έχει το βλέμμα βασιλιά.
Υποσχέθηκε να προστατέψει το μυστικό του χαλκού, σωστά;
Δεν είναι η κατάλληλη στιγμή γι' αυτό.
Σου το υποσχέθηκε ή όχι;
Ναι. Μου το υποσχέθηκε.
Πότε; Πριν συμβούν όλα αυτά;
Ο Τάγκον...
άλλαξε.
Και με το δίκιο του.
Όλη του τη ζωή προσπαθούσε να γίνει βασιλιάς χωρίς τέτοιες πράξεις.
Ξέρεις τι απογοήτευση νιώθει;
Έχεις ιδέα πόσο έχει πληγωθεί;
Τελικά,
εσύ κι ο Άσα Ρον καταστρέψατε τα πάντα.
Λυπάμαι τον Τάγκον.
Θες να το αποστηθίσω;
Πες απλώς στην Ιερή Δίκη ό,τι λέει εδώ.
Ακόμα δεν έμαθες να διαβάζεις, έτσι;
"Μεταφέρω τα λόγια του Αϊρούτζου, της απαρχής και του τέλους του κόσμου,
στον υιό του, τον Χέσουλα Άραμουν".
Εφεξής, οι χρησμοί θα έρχονται από τον Αϊρούτζου,
όχι από την Ισοντουνιόνγκ του Λευκού Όρους.
Μετά τι λέω;
Αποκεφαλίστε την Άσα Μοτ και όσους είχαν ανάμειξη
στα χθεσινά γεγονότα.
Και κόψτε τα πόδια στους δικούς τους και σ' όλους τους συγγενείς τους.
Απομνημόνευσε όσα σου είπα. Μην τα μπερδέψεις.
Δεν μπορώ. Πολλοί είναι αθώοι.
Δεν ήταν καν στον βωμό.
Δεν...
Δεν μπορώ να το κάνω.
Δεν μπορείς; Τότε, η κατάληξη θα είναι θάνατος.
Ακόμα κι αν με σκοτώσεις...
Όχι εσένα. Τους Ουάχαν.
Ήλπιζα ότι δεν θα χρειαζόταν.
Κι εγώ λυπάμαι για όσα έγιναν.
Μα ο Τάγκον έχει ήδη σκοτώσει τον Άσα Ρον και τους φυλάρχους.
Άρα, έχει πολλούς εχθρούς τώρα.
Δεν έχουμε άλλη επιλογή.
Πρέπει να μας φοβούνται.
Για να επιβιώσει το Άρθνταλ.
Επειδή η ύπαρξή σου
χαρίζει στον Τάγκον θεόσταλτη ιερότητα,
η αιματοχυσία μπορεί να λήξει με αυτούς τους 100 ανθρώπους.
Αλλιώς, θα έπρεπε να σκοτώσει πάνω από 1.000.
Μόνο έτσι θα υπακούσουν.
Σκέψου ότι σώζεις 1.000 ζωές.
Νιρουά.
Ξέρω ότι δεν ήθελες να πάρεις αυτόν τον δρόμο.
Γι' αυτό, εκτιμώ πολύ αυτήν την ευκαιρία.
Σου ορκίζομαι
ότι θα κάνω ό,τι μπορώ για να σε βοηθήσω, Νιρουά.
Όσο ήμουν κλεισμένος στον πύργο...
περίμενα να ανέλθεις σε μια τέτοια θέση.
Πρέπει να το κάνουμε ώστε να κυβερνήσουμε τον λαό.
Δεν μπορούμε να ακούμε τις διαμαρτυρίες του.
Για να μας υπακούν, πρέπει να μας φοβούνται.
Και εμείς θα κυριαρχήσουμε
πάνω στον φόβο τους.
Θέλω να φύγω.
Θα επιστρέψω ήσυχα με τους δικούς μου στο Ιάρκ.
Δεν έκανα αρκετά;
Ο Άσα Ρον βγήκε από τη μέση κι ο Τάγκον έγινε Χέσουλα Άραμουν.
Πήρατε αυτό που θέλατε,
αφήστε τους Ουάχαν κι εμένα να φύγουμε.
Δεν γίνεται.
Γιατί δεν μας αφήνετε να φύγουμε;
Πετύχατε ό,τι επιθυμούσατε.
Τι άλλο να σας δώσουμε;
Τι άλλο θέλετε από μας;
Πώς κάνατε έτσι τον Μουνγκτέ;
Τι κάνατε στον Μουνγκτέ;
Τίποτα.
Απλώς έμαθε γρήγορα το μάθημά του.
Χωρίς εξουσία, δεν μπορείς να επιστρέψεις ή να επιβιώσεις,
ούτε και να παρακούς τις εντολές.
Χωρίς εξουσία, δεν κάνεις τίποτα
εκτός από το να ακολουθείς διαταγές.
Αρχιέρειά μας, Νιρουά Τάνια,
θέλουν όντως οι δικοί σου
να επιστρέψουν στο Ιάρκ τώρα;
Φρουροί!
Συλλάβετε τις οικογένειες των πρεσβύτερων των Γκατσινόλ και Μπατό
και φέρτε τους στην πλατεία. Όποιος αντισταθεί,
αποκεφαλίστε τον.
-Μάλιστα, Νιρουά Τάγκον! -Μάλιστα, Νιρουά!
-Πάρτε τους! -Πάρτε τους!
-Στην άκρη! -Η μεραρχία
να παρακολουθεί στενά τις φυλές που έχουν δυσαρεστηθεί.
Μάλιστα, Νιρουά.
-Θεέ μου. -Πάρτε τους όλους!
-Ελάτε εδώ. -Προχωράτε.
-Κουνηθείτε. -Στην άκρη.
Ένα κοριτσάκι που μόλις έμαθε να περπατάει;
Είπαν να τους πάρουμε όλους.
Δεν με νοιάζει. Ας κάνουμε ό,τι μας είπαν.
-Πάμε! -Προχωράτε.
Δεν παραείναι σκληρό;
Αυτό το κοριτσάκι δεν είχε καμία σχέση με την εξέγερση.
-Ακριβώς! -Είστε βάναυσοι!
Έπρεπε να ντρέπεστε!
Βουλώστε το!
Βγάλτε τον σκασμό!
Σιωπή.
Δεν κάναμε τίποτα!
-Αυτό παραπάει. -Γιατί μας το κάνετε αυτό;
Δεν νομίζω ότι είναι σωστό να φύγεις τώρα.
Γιατί;
Είναι λίγο... Πώς να το πω;
Νομίζω
ότι είναι βλακώδες.
Τι εννοείς;
Τι ήθελες όταν αποδέχτηκες την προσφορά του Τάγκον
και αποφάσισες να συνεργαστούμε;
Δηλαδή, αν γίνω αρχιέρεια, θα έχω εξουσία;
Μπορώ να απελευθερώσω τους Ουάχαν;
Κι αυτούς που πουλήθηκαν μακριά από δω;
Ξέρω ότι ενήργησες καλόπιστα,
με την πρόθεση να σώσεις την πατριά σου,
μα κι αυτό απληστία είναι.
Καθαίρεσες τον Άσα Ρον
και πήρες τη θέση του για το δικό σου συμφέρον.
Αν είχες αρνηθεί την πρόταση του Τάγκον,
δεν θα είχε φτάσει ως εδώ.
Πήρες αυτό που ήθελες.
Τώρα οι Ουάχαν ζουν με ασφάλεια και άνεση.
Κι εσύ δεν θες να διατάξεις τον θάνατο κάποιων;
Θες μόνο να κάνεις καλό. Μην είσαι εγωίστρια και δειλή.
Είναι καθήκον σου. Το τίμημα που πρέπει να πληρώσεις.
Μην το παίζεις χαζή.
Ήξερες τι θα γίνει από τότε που αποφάσισες
να συνεργαστείς με τον Τάγκον.
Όταν δεν είχα εξουσία,
ήμουν νεκρός για την Τεάλχα και τον Τάγκον,
επί 20 χρόνια.
Δεν βίωσαν μόνο οι Ουάχαν την τραγωδία.
Ο καθένας βιώνει τη δική του τραγωδία.
Γίνε πιο δυνατή, αν θέλεις να ακουστείς.
Μετά εναντιώσου στον Τάγκον.
Ο λαός της Ένωσης ήδη σε εμπιστεύεται. Δεν το νιώθεις;
Ο λαός σε θεωρεί σημαντική.
Αυτή είναι η εξουσία σου
και το πεπρωμένο σου.
Συγκέντρωσε όλους τους Ουάχαν.
Γλυκό μου μπιζελάκι. Απίστευτο που έφτασες σώα ως εδώ.
-Ήρθε με τον Εουνσόμ. -Τι;
Σάστισα όταν την είδα στο ιατρείο.
Άρα, ήσουν καλά κι εμείς δεν είχαμε ιδέα.
Η μαμά σου...
-Σταμάτα. Σήμερα είναι μέρα χαράς. -Εντάξει.
Δεν πειράζει.
Είμαι μεγάλη πια.
Δεν με πειράζει.
Τι κάνατε όλον αυτόν τον καιρό;
Εγώ δούλευα
υπό τον επικεφαλής της Συντεχνίας Μπάτσι.
Με έμαθε να πουλάω εμπόρευμα.
Η τιμή πώλησης είναι μεγαλύτερη από το κόστος παραγωγής.
Ναι, αλήθεια!
Πατέρα Γεολσόν, θα ήσουν πάμπλουτος
αν είχες μεγαλώσει εδώ.
Αυτό λέω κι εγώ.
Έπρεπε να έρθουμε εδώ νωρίτερα.
-Πατέρα Γεολσόν. -Ναι;
Πού το βρήκες αυτό;
Μου το έδωσε ο Μίχολ, λέγοντας ότι είμαι καλός στη δουλειά μου.
-Αλήθεια; -Τι ωραία!
Πόσο ζηλεύω!
Θα μπορώ να αγοράζω τέτοια, αν συνεχίσω
να μαθαίνω από τον Νταεντά.
-Ναι, έτσι είναι. -Φυσικά.
-Κοιτάξτε τι έχω. -Τι είναι;
Στον βωμό μού το έδωσαν, μόλις ξεκίνησα να δουλεύω.
Δεν είναι πανέμορφο;
-Τέλειο. -Βγάλ' το να το δοκιμάσω.
-Δεν πρέπει να το βγάλω. -Μουνγκτέ!
-Έλα κάτσε μαζί μας.
Τι έπαθες στο πρόσωπο;
-Μουνγκτέ. -Σκόνταψες κι έπεσες πάλι;
Χτυπάει όποτε πέφτει,
επειδή είναι μεγαλόσωμος.
Αυτή η στολή τον κάνει πολύ αρρενωπό.
-Ναι, είναι όμορφος. -Του πάει πολύ.
Είσαι ωραίος.
Τώρα που ήρθατε όλοι...
Ναι. Τι ήθελες να μας πεις;
Τι θα λέγατε
να γυρίζαμε πίσω
στο Ιάρκ;
Γιατί;
Γιατί να γυρίσουμε στο Ιάρκ;
Παραλίγο να χάσεις τη ζωή σου,
πρέπει να κατατρόμαξες.
Ναι, κι εγώ φοβήθηκα.
Μα ο Νιρουά Τάγκον κατέστειλε την εξέγερση.
Ναι. Δεν θα επαναληφθεί κάτι τέτοιο.
Όλοι τον προσκυνούν πια.
Θέλουν να διατάξω
τον θάνατο και τον ακρωτηριασμό
όλων αυτών, για να εδραιώσει την εξουσία του.
Μαζί και αθώων παιδιών
που δεν φταίνε σε τίποτα.
Δεν έχουμε μάθει έτσι.
Οι διδαχές της φυλής μας
λένε να είμαστε δοτικοί και γενναιόδωροι, κι ο κόσμος...
Οι διδαχές;
Είναι όλες άχρηστες.
Χώνεψέ το και κάνε ό,τι σου ζήτησε ο Νιρουά Τάγκον.
-Μουνγκτέ. -Σε παρακαλώ.
Όταν ανέβηκα στον Μέγα Μέλανα Γκρεμό,
φοβόμουν πολύ.
Δεν ήξερα καν πού ήμουν,
μα ήξερα ένα πράγμα.
"Κανείς δεν νοιάζεται για μένα εδώ.
Είμαι μόνος μου.
Καθένας πρέπει να επιβιώσει μόνος του".
Έτσι δεν νιώθαμε όλοι;
Άρα...
Γι' αυτό το έκανες;
Σκότωσες βάναυσα ανθρώπους που δεν έφταιγαν σε τίποτα.
Σωστά.
Είμαι πιστός στον Νιρουά Τάγκον.
Θα κάνω ό,τι μου ζητήσει.
Αν με διατάξει να ξυλοκοπήσω
ή να σκοτώσω κάποιον, θα το κάνω πρόθυμα,
επειδή αυτό το προτιμώ
από το να φοβάμαι για τη ζωή μου.
-Μουνγκτέ. -Μουνγκτέ.
Μουνγκτέ!
Η φυλή Ουάχαν
δεν θα είναι ποτέ πια η ίδια.
Τάνια.
Θέλω να γυρίσω στο Ιάρκ.
Αν σκοπεύεις να επιστρέψεις,
πάρε με μαζί σου.
Εντάξει, Ντότι.
Μεγάλη Λευκή Λύκαινα.
Ό,τι μας δίδαξες ήταν λάθος.
Το δικό σου Άρθνταλ δεν λειτουργεί έτσι.
Γιατί με έβαλες σ' αυτήν τη θέση;
Δεν μπορώ να κάνω τίποτα.
Γιατί...
Από μικρός κατάλαβα
ότι δεν μπορώ να κάνω ό,τι θέλω,
όπως το θέλω.
Κάτι τέτοιες μέρες,
έβλεπα συνεχώς
το ίδιο όνειρο.
Έβλεπα ότι έτρεχα ελεύθερος στο λιβάδι.
Πήγαινα όπου ήθελα.
Κυνηγούσα και χόρευα.
Έτρωγα ό,τι ήθελα
και κοιμόμουν όποτε ήθελα.
Κι εσύ ήσουν...
διαρκώς πλάι μου σ' αυτό το όνειρο.
Γι' αυτό σε αναγνώρισα μόλις σε είδα.
Μάλλον δεν το ξέρεις,
αλλά το κορίτσι στα όνειρά μου
με βοήθησε να αντέξω όταν ήμουν εντελώς ανίσχυρος.
Κι εγώ θέλω να σε στηρίξω με τον ίδιο τρόπο.
Έχε μου εμπιστοσύνη.
Εμπιστέψου με και κάνε ό,τι σου λέω.
Έστω προσωρινά.
Ορίστε.
Αυτό φορούσες στα όνειρά μου.
Εουνσόμ.
Τι θα κάνω;
Όλα είναι μπερδεμένα.
Είδατε τι συνέβη στον Τριχάν;
Πρέπει να προσέχουμε. Μην ανακατεύεστε.
Δεν έχω ξαναδεί τη φρουρά έτσι.
Εσύ! Ηλίθιε!
Ο Γκιτόχα σε ψάχνει παντού.
Πιονμί.
-Πάρτε με στη μεραρχία. -Τι συμβαίνει;
-Πάρτε με στη μεραρχία... -Τι έπαθες; Μπακριάνγκπουνγκ!
Μπακριάνγκπουνγκ!
-Νιρουά. -Νιρουά.
Θα γίνεις πιόνι του Τάγκον.
Δεν φοβάμαι τον θάνατο,
απλώς λυπάμαι που τελειώνει η εποχή των θεών.
Αυτή είναι ο κώδωνας.
Και ποιοι είναι το σπαθί και το κάτοπτρο;
-Νιρουά. -Νιρουά.
Χθες βράδυ, έγινε πραξικόπημα κατά της αυθεντικής απογόνου
της μεγάλης μητέρας Άσα Σιν και της δεύτερης ενσάρκωσης του Άραμουν.
Εντούτοις, και οι δύο έζησαν
να δουν το φως του ηλίου σήμερα, χάρη στον Αϊρούτζου,
τη δόξα του Άρθνταλ.
Η αρχιέρεια Νιρουά Τάνια
θα διεξαγάγει τώρα την Ιερή Δίκη.
Τάνια.
"Θα μεταφέρω τα λόγια του Αϊρούτζου, της απαρχής και του τέλους του κόσμου".
Η Άσα Σακάν θα φυλακιστεί εντός του Μεγάλου Βωμού.
"Η Άσα Σακάν της φυλής του Λευκού Όρους
θα φυλακιστεί εντός του Μεγάλου Βωμού".
Επίσης,
όσοι συμμετείχαν στα χθεσινά γεγονότα,
οι οικογένειές τους και όλοι οι συγγενείς τους...
Όλοι;
Αποκεφαλίστε την Άσα Μοτ και όσους είχαν ανάμειξη
στα χθεσινά γεγονότα.
Και κόψτε τα πόδια στους δικούς τους
και σ' όλους τους συγγενείς τους.
Όλοι; Δεν χρειάζεται να αποκεφαλιστούν όλοι.
Όλοι...
Όλοι θα διαμελιστούν και τα κομμάτια τους θα σκορπιστούν.
-Θεέ μου. -Μη, σας παρακαλώ...
"Όλοι θα διαμελιστούν"; Τι πάει να κάνει;
Αυτά ήταν τα λόγια του Αϊρούτζου.
Όμως, εγώ η Τάνια, αυθεντική απόγονος της Άσα Σιν και κάτοχος του κώδωνα,
πρότεινα να αποκεφαλιστούν μόνοι όσοι συμμετείχαν άμεσα
στα χθεσινά γεγονότα, και να κόψουμε τα πόδια
στις οικογένειές τους και στους συγγενείς τους,
για να σκαλίζουν βράχους προς τιμήν του Αϊρούτζου
για την υπόλοιπη ζωή τους.
Και ο Αϊρούτζου
μου έδωσε την απάντησή του.
"Εσύ αποφασίζεις".
-Θεέ μου. -Ανακουφίστηκα.
-Τουλάχιστον δεν θα πεθάνουμε. -Θεέ μου.
Θα ζήσουμε.
Θρασύτατη βρόμα.
Σ' ευχαριστούμε.
Σ' ευχαριστούμε που δεν μας σκοτώνεις.
Δοξάστε την ελεήμονα Νιρουά Τάνια!
-Δοξάστε την ελεήμονα! -Δοξάστε την!
-Δοξάστε την ελεήμονα Νιρουά Τάνια! -Δοξάστε την!
-Δοξάστε την ελεήμονα! -Δοξάστε την!
-Δοξάστε τη Νιρουά Τάνια! -Δοξάστε τη Νιρουά Τάνια!
-Νιρουά Τάνια! -Δοξάστε τη Νιρουά Τάνια!
-Νιρουά Τάνια! -Αρχιέρειά μας!
-Νιρουά Τάνια! -Νιρουά Τάνια!
Αρχιέρειά μας, Νιρουά Τάνια,
θέλουν όντως οι δικοί σου
να επιστρέψουν στο Ιάρκ τώρα;
Αυτό που ένιωσες όταν έβαλες για πρώτη φορά το φόρεμα που φοράς τώρα,
δεν το ένιωσαν κι αυτοί;
Πατέρα Γεολσόν, θα ήσουν πάμπλουτος
αν είχες μεγαλώσει εδώ.
Δεν είναι τέλειο;
-Πόσο ζηλεύω! -Δεν είναι πανέμορφο;
Το κυριότερο είναι
να κοιτάξεις βαθιά μέσα σου.
Το είδα.
Ανέβηκες στο βήμα μόλις βρήκες τον κώδωνα.
Ο λαός άρχισε να φωνάζει με πάθος τ' όνομά σου.
Είδα το βλέμμα σου εκείνη τη στιγμή.
Ήσουν ενθουσιασμένη
και συνεπαρμένη.
Ένιωθες ισχυρή.
Πιστεύεις ότι μπορείς να το χάσεις αυτό;
-Νιρουά Τάνια! -Νιρουά!
-Νιρουά Τάνια! -Νιρουά Τάνια!
Μην το παίζεις αφελής κι αθώα.
Ξέχασες ποια είναι η θέση σου;
Τι διάολο σκεφτόσουν;
Έκανα ό,τι μου είπες.
Θα αποκεφαλιστούν οι εμπλεκόμενοι.
Θα ακρωτηριαστούν οι συγγενείς τους
και θα γίνουν δούλοι.
Τι λάθος έκανα;
Υποθέτω
ότι πήρες μια απόφαση.
Μου είπες να μαθαίνω.
Άρα, έμαθα κάτι.
Είπες ότι θα ήμουν υποχείριό σου αν δεν είχα εξουσία.
Άρα, θα προσπαθήσω να αποκτήσω εξουσία.
Πώς, όμως; Δεν έχω τίποτα.
Δεν έχω δική μου γη.
Επομένως;
Ποια είναι η γη όπου θα σταθείς;
Οι καρδιές. Οι καρδιές των ανθρώπων.
Η γη όπου στέκομαι εγώ δεν διαφέρει.
Είμαι στις καρδιές των ανθρώπων.
Απλώς το όνομα διαφέρει.
Μέχρι στιγμής, είμαστε σε ισορροπία.
Ο ηγέτης της Ένωσης που αποπνέει φόβο και η ελεήμονας αρχιέρεια.
Γιάνγκτσα.
Θέλω να φρουρείς την Τάνια στο εξής.
Νιρουά.
Τι συμβαίνει;
Ο Μουγκουάνγκ...
Βρήκα τον Μουγκουάνγκ νεκρό δίπλα στα πτώματα
του γιατρού Χαρίμ και της γυναίκας του.
Κάποιος του ξερίζωσε την καρδιά...
Λες να το έκαναν οι Νιαντάλ;
Δεν το ξέρω.
Χθες έτυχε να έχει...
Ημισέληνο.
Η είδηση εξαπλώθηκε σ' όλη τη μεραρχία.
Όλοι λένε ότι ήταν η τιμωρία των θεών
για την ασέβειά του στη Νιρουά Τάνια.
Χαράξτε το στις στήλες του Μεγάλου Βωμού.
Είναι...
Ναι, είναι η καταγραφή των επιτευγμάτων του Νιρουά Τάγκον.
Μα πρέπει να χαράξουμε και τις διδαχές της Άσα Σιν...
Αυτό προηγείται.
Εντάξει, θα ξεκινήσουμε σήμερα.
Πού είναι η αρχιέρεια;
Στην Αίθουσα του Πυρός.
Είμαι σίγουρη ότι σύντομα θα έρθει ο Εουνσόμ.
Βιάσου, Εουνσόμ. Σε χρειάζομαι.
Ξέρεις τον Μουγκουάνγκ;
Ναι.
Πώς να μην τον ξέρω;
Είχε ημισέληνο χθες βράδυ,
κι εκείνος πέθανε.
Κάποιο χέρι
ξερίζωσε την καρδιά του αδερφού μου,
όπως προέβλεψες.
Τι;
Τα λόγια σου επαληθεύτηκαν.
Μπορείς να τελέσεις ολιμσάνι γι' αυτόν;
Ήταν από μια μικρή φυλή και είχε υποστεί πολλές διώξεις.
Ήμουν ο μόνος συγγενής του.
Μα δεν τον φρόντισα σωστά,
επειδή ήμουν διαρκώς απασχολημένος με άλλα.
Δεν σου ζητώ να τον συγχωρήσεις για ό,τι έκανε στους Ουάχαν.
Απλώς σου ζητώ να λύσεις την κατάρα που του έριξες,
για να αναπαυτεί εν ειρήνη.
Είναι το μόνο που μπορώ να κάνω ως αδερφός του.
Σε εκλιπαρώ.
Θα τελέσω ολιμσάνι αύριο το βράδυ.
Θα ετοιμάσω τα πάντα.
Σ' ευχαριστώ,
Νιρουά.
Μπορείς όντως να δεις το μέλλον;
Με ρώτησες γιατί έσωσα εκείνο το αγόρι.
Υπάρχει κάτι που δεν σου έχω πει.
"Τρία μωρά γεννήθηκαν την ίδια μέρα και ώρα 20 χρόνια πριν.
Τα τρία μωρά γεννήθηκαν με το πεπρωμένο του κώδωνα, του κατόπτρου
και του σπαθιού, για να δώσουν τέλος σ' αυτόν τον κόσμο".
Αυτά ήταν τα λόγια της Άσα Σακάν.
Πιστεύω ότι είσαι ο κώδωνας.
Το σπαθί είναι μάλλον το αγόρι που έσωσα.
Και το κάτοπτρο
στεκόταν ακριβώς δίπλα σου.
Ο Σάγια;
Ναι.
Το κατάλαβα μόλις τον είδα.
Πώς δεν αναγνώρισα το πρόσωπό του;
Από εκείνη τη μέρα, ο φόβος έγινε θυμός στο Άρθνταλ,
και ο θυμός έγινε λύπη,
που μετά έγινε αγριότητα.
Κι εγώ είχα χάσει κάθε ελπίδα για πολύ καιρό.
Ώσπου μια μέρα είδα το Κάνμορο
και βρήκα το μπιεολντάγια.
Κι από τότε,
είμαι σαν δαιμονισμένος,
μην ξέροντας τι πρέπει να κάνω
και τι συνέβη στον αδερφό μου.
Πίστευα πραγματικά ότι ο κόσμος θα άλλαζε
μόλις συναντιούνταν το σπαθί, ο κώδωνας και το κάτοπτρο.
Αυτό θα συμβεί;
Μπορείς να το κάνεις να συμβεί, Νιρουά;
Ο κώδωνας, το κάτοπτρο και το σπαθί.
Τι πρέπει να κάνω όταν επιστρέψει ο Εουνσόμ,
κι οι τρεις μας συναντηθούμε επιτέλους;
Ήρθε ο Μουμπέκ να σε δει;
Ο μικρός του αδερφός πέθανε.
Ο Μουγκουάνγκ.
Μα γιατί ήρθε να σε δει;
Μου ζήτησε να τελέσω ολιμσάνι.
Η Τάνια μού κρύβει κάτι.
Άκουσα να λες σε κάποιους
να χαράξουν τα επιτεύγματα του Τάγκον στις στήλες του Βωμού.
Ναι.
Έτσι θα φανεί ο πατέρας μου ως η ενσάρκωση του θεού.
Εξάλλου, όλα είναι αλήθεια.
Όπως το Αίμα του Ατουράντ;
Δεν είναι το μόνο.
Κάποτε κατέστειλε την εξέγερση των Άγκο χωρίς καν μάχη.
Ανήκουν στη φυλή Άγκο;
Άρα, λες ότι είναι Άγκο,
και αυτός που μας παίρνει είναι επίσης Άγκο;
Πώς είναι δυνατόν;
Είναι από διαφορετική πατριά.
Ανήκει στην πατριά Τε.
Κι αυτοί, στην πατριά Μίο.
Η ουσία είναι ότι αιχμαλωτίζουν ανθρώπους της φυλής τους
και τους πουλούν στο Άρθνταλ.
Και προφανώς το κάνουν ακόμα.
Απίστευτο.
Πώς έγινε αυτό;
Ο Τάγκον το έκανε.
Αυτό είπε ο Νιρουά Τάγκον στους αιχμαλώτους της φυλής Άγκο:
"Διαρκώς κάνετε λεηλασίες,
επειδή η γη σας είναι άγονη.
Σας επιτρέπω το εμπόριο μαζί μας.
Ωστόσο, θέλουμε μόνο δούλους.
Πάντα υπήρχε έχθρα μεταξύ των πατριών σας.
Αν μας φέρετε δούλους από τις άλλες πατριές,
θα γίνετε πλούσιοι".
Και τους άφησε όλους ελεύθερους.
Όσοι αφέθηκαν ελεύθεροι, αρχικά δίσταζαν.
Στο τέλος, όμως, άρχισαν να αιχμαλωτίζουν μέλη
των άλλων πατριών και να μας τους πουλούν ως δούλους.
Γιατί αν δεν το έκαναν,
ίσως κατέληγαν οι ίδιοι δούλοι.
Τους στρέψατε τον έναν εναντίον του άλλου.
Σωστά. Δεν θα ξαναδούν ποτέ
τη δόξα του Ιναϊσίνγκι.
"Ιναϊσίνγκι";
Τι είναι αυτό;
Είναι ο μυθικός ηγέτης των Άγκο,
που ένωσε όλες τις πατριές σε μια φυλή.
Ο Ιναϊσίνγκι, 200 χρόνια πριν,
ήταν ο μόνος που είχε τη δύναμη να πολεμήσει τον Χέσουλα Άραμουν.
Ακόμα κι αν επιστρέψει ο Ιναϊσίνγκι,
δεν θα μπορέσει να το διορθώσει αυτό.
Όλο λες να μην εμπιστεύομαι κανέναν.
Μα κοίτα τι έπαθαν οι Άγκο.
Δεν κατάλαβαν ότι ο Τάγκον τούς εξαπάτησε.
Λες να μην το κατάλαβαν;
Απλώς δεν μπορούν να κάνουν τίποτα.
Γιατί όχι;
Ας κάνουν το αντίθετο.
Το αντίθετο;
Ναι.
Πουλούσαν μέλη άλλων πατριών ως δούλους.
Ας σώσουν αυτούς τους δούλους, βοηθώντας τους
να ξεφύγουν από το Άρθνταλ.
Σκέψου πόσο ευγνώμονες θα ήταν.
Κι έτσι, αυτοί θα βοηθούσαν τα μέλη μιας άλλης πατριάς.
Αυτό θα κάναμε στην πατρίδα μου.
Δεν με νοιάζει από πού είσαι.
Τα πράγματα διαφέρουν στον Μέγα Μέλανα Γκρεμό.
Όσοι προδώσουν θα επιβιώσουν.
Οι προδομένοι θα πεθάνουν.
Θες να μάθεις πώς το καταλάβαμε και σας στήσαμε ενέδρα;
Προχωράτε!
Καλώς ήρθατε.
Για συγκεντρωθείτε. Έχουμε νέα φουρνιά δούλων.
Γρήγορα. Προχωράτε!
-Πάρτε τα πόδια σας. -Έχουμε πολλούς υγιείς άνδρες.
-Φαίνεσαι δυνατός. -Μπείτε μέσα.
Μπείτε.
Καθίστε κάτω.
Καθίστε κάτω!
Πόσοι είναι;
Θεέ μου.
Αυτός είναι άρρωστος. Ξεφορτωθείτε τον.
Ένας Ιγκούτου;
Δεν θέλουν Ιγκούτου στο Άρθνταλ.
Μπορεί απλώς να αποφεύγει το παλάτι.
Είναι δυνατός και εργατικός.
Μα πώς έφερες Ιγκούτου; Ποιος θα ήθελε να τον αγοράσει;
Αν υπάρξει πρόβλημα, θα πληρώσω αποζημίωση.
Για τρελή με περνάς;
Μου το λες αφού τον έφερα εδώ;
Εσύ μου είπες να φέρω δούλους.
Πουλάμε δούλους στο Άρθνταλ, αλλά όχι σαν κι αυτόν.
Ξέρεις κάτι; Δεν με νοιάζει.
Τι στο...
Θεέ μου.
-Ήρθες για μας. -Βιαστείτε!
-Εδώ! -Εδώ!
-Κι εμένα! -Εδώ!
Βιαστείτε!
-Εδώ! -Κι εμένα!
Γέσραν!
Τι κάνεις; Βιάσου!
-Υποχώρηση! -Τρέξτε γρήγορα!
ΦΡΟΥΡΙΟ ΤΗΣ ΠΑΤΡΙΑΣ ΜΙΟ, ΦΥΛΗ ΑΓΚΟ
Μα τι έπαθαν αυτοί;
Γιατί χορεύουν ξαφνικά;
Είναι ο Χορός του Καταρράκτη.
Προσεύχονται στον Θεό του Καταρράκτη για την κόρη του αρχηγού.
Αν είσαι Άγκο, πήγαινε στην πατριά σου μόλις φας.
Αν όχι, φύγε αμέσως από δω.
ΜΙΡΟΥΣΟΛ ΠΑΤΡΙΑ ΜΙΟ
Έκανες λάθος.
Υπάρχουν πρόθυμοι να σώσουν μέλη άλλης πατριάς.
Δεν είναι όλοι σαν εσένα.
Είσαι τιποτένιος.
Μην εμπιστεύεσαι κανέναν Άγκο,
είτε ανήκει στην πατριά Τε
είτε στην πατριά Μίο.
-Μα είσαι από την ίδια φυλή. -Ούτε εμένα.
-Τι είπες; -Τι άλλο να κάνουμε;
Δεν σώσαμε τη Γέσραν.
Λες να ανταλλάξουμε αυτούς με τη Γέσραν;
Σκοτώσαμε πολλούς σήμερα.
Δεν μπορούμε να ξαναπάμε πίσω.
Τότε, μη συμμετέχεις.
Θα τους πάρω και θα πάω να διαπραγματευτώ με την πατριά Τε.
"Δεν θα ξαναφήσουμε τον Τάγκον να μας εξαπατήσει.
Δεν θα ξαναπουλήσουμε μέλη της φυλής Άγκο στο Άρθνταλ".
Πρόσφατα πήραμε αυτόν τον όρκο.
Και θα τον αθετήσεις;
Δεν τους πουλάω στο Άρθνταλ.
Θα τους ανταλλάξω με την κόρη του αρχηγού!
Θα τους ανταλλάξεις με τη μέλλουσα γυναίκα σου.
Τι; Βρόμα...
Αρκετά!
Αρχηγέ, θα κάνουμε ό,τι μας πεις.
Πώς είναι το πόδι σου;
Είσαι καλά;
Ευτυχώς.
Τελείωσε ο χορός.
Έχεις κάτι άλλο να πεις;
Είναι αργά. Ξεκουράσου.
Θα καθαρίσω εγώ.
Πιες λίγο νερό.
Σ' ευχαριστώ.
Μόμο είναι, αν κρίνω απ' τα ρούχα τους.
Μόμο; Η φυλή του Σατουνίκ;
Ναι, μα σπάνια έρχονται στα βουνά.
Γιατί ήρθαν;
Τι; Αυτό...
Τι;
-Τι είπες; -Γιατί μας παρακολουθείτε;
Ανήκετε στη φυλή Μόμο, έτσι;
Έχουμε έναν φίλο από...
Μιλάτε αρθ;
Ναι, είμαστε Μόμο.
Τι κάνετε εδώ;
Γιατί μας παρακολουθείτε;
Ο Εουνσόμ! Ο Εουνσόμ γύρισε!
Κοιτάξτε το σημάδι!
Το σημάδι στην πλάτη του Εουνσόμ! Είναι ο φίλος μου, ο Εουνσόμ!
Ένας Ιγκούτου.
Τον ξέρεις αυτόν;
Λυπάμαι. Πρέπει να σώσω την κόρη μου. Δεν έχω άλλη επιλογή.
Στάσου.
Θες να σώσεις την κόρη σου.
Έχω ένα σχέδιο.
Τι σχέδιο;
Θα τη φέρω πίσω.
Είμαι ο διάδοχος του αρχηγού της πατριάς Τε.
Ο διάδοχος του αρχηγού της πατριάς Τε;
Τότε, γιατί είσαι αιχμάλωτος;
Όταν ήμουν νέος κι ανώριμος,
άφησα τη φυλή Άγκο για να γυρίσω τον κόσμο.
Ήμουν στον δρόμο του γυρισμού.
Αυτοί που με αιχμαλώτισαν δεν με αναγνώρισαν,
γιατί έφυγα πολύ νέος.
Και λίγο πριν αποκαλύψω ποιος είμαι,
εμφανιστήκατε όλοι εσείς!
Τον πιστεύετε;
Ότι είναι ο διάδοχος του αρχηγού της πατριάς Τε;
Δεν έλεγες ψέματα.
Λέει την αλήθεια.
Αν πάτε όλους αυτούς στην πατριά Τε,
θα ξεσπάσει πόλεμος.
Θα πάω ο ίδιος να τους ζητήσω να απελευθερώσουν την κόρη σου.
Κι αν εξαφανιστείς; Πώς περιμένεις να σε πιστέψουμε;
Στη χειρότερη περίπτωση, θα χάσετε έναν δούλο.
Άλλωστε,
αυτός εδώ...
Μπορεί να μην είναι Άγκο, μα είναι σαν αδερφός μου.
Αν δεν με εμπιστεύεστε, θα τον αφήσω εδώ.
Τι είπες;
Ας το δοκιμάσουμε.
Πώς να τον εμπιστευτώ;
Δεν έχω εμπιστευτεί ποτέ κανέναν από την πατριά Τε.
Αρχηγέ.
Αν δεν πετύχει, θα χάσουμε απλώς έναν δούλο.
Αλλά αν πετύχει, θα σώσουμε τη Γέσραν.
Είσαι όντως γιος του αρχηγού της πατριάς Τε;
Μπορείς να φέρεις πίσω την κόρη του;
Θα πάω εκεί,
θα ανακοινώσω ότι επέστρεψα,
θα ζητήσω την ανταλλαγή
της κόρης του με τον φίλο μου,
κι όλα θα τελειώσουν.
Μην ανησυχείς. Θα φροντίσω...
Πάρε...
αυτό.
Μπορεί να σε βοηθήσει.
Έλα. Πάρ' το.
Όντως με εμπιστεύεσαι;
Όχι.
Δεν σε εμπιστεύομαι.
Αυτά που είπες μου φάνηκαν ψέματα.
Τότε, γιατί;
Θέλω να τελειώσει.
Να τελειώσει;
Όπως είπες, εγώ έχω μάθει αλλιώς,
και πιστεύω σε όσα διδάχτηκα.
Αυτοί οι κανόνες δεν ισχύουν εδώ.
Δεν ισχύουν για σένα.
Ακόμα κι ο παιδικός μου φίλος με πρόδωσε.
Δεν πιστεύω καν όσα είπες για τους Άγκο.
Και λοιπόν;
Αν το πάρεις και φύγεις,
αποδεικνύεται ότι όσα έμαθα ήταν άχρηστα.
Θα πάψω να αμφιβάλλω.
Εξάλλου, αν δεν γυρίσεις,
θα πεθάνω.
Τι χρησιμεύει αυτό σ' έναν νεκρό;
Ορίστε.
Η απόφαση ελήφθη.
Σταθείτε.
Είμαστε κοντά στη γη της πατριάς Τε.
Η παρουσία σας θα τους προκαλέσει. Θα πάω μόνος.
Είσαι σίγουρος ότι μπορείς;
Φυσικά και είμαι σίγουρος. Εννοείται.
Είμαι ο διάδοχος.
Αν κάνεις κόλπα,
θα σου ξεριζώσουμε την καρδιά.
Δεν το πιστεύω ότι το έχαψαν!
Είναι η τυχερή μου μέρα.
Τι βλάκας!
Τι ηλίθιος!
Τι έγινε;
Πώς πήγε; Πού είναι η Γέσραν;
-Πού είναι; -Το 'σκασε!
Είπε ότι θα γυρνούσε πριν νυχτώσει, αλλά δεν γύρισε.
Δεν το πιστεύω ότι εμπιστευτήκαμε τον ηλίθιο.
Θα τον κάνω κομμάτια.
Άρα, όσα έμαθα ήταν άχρηστα.
Δεν ισχύουν σ' αυτόν τον κόσμο και στη φυλή Άγκο.
Έλα εδώ.
Εσύ!
Είστε όλοι σας σκουπίδια.
Σάπιο κρέας.
Όλη η φυλή Άγκο είναι σκουπίδια.
Είστε όλοι βλάκες.
Τι λες; Δεν ξέρεις τίποτα!
Ξέρω. Αιχμαλωτίζετε
τους δικούς σας και τους πουλάτε ως δούλους.
Στο τέλος,
δεν θα έχει μείνει κανένας να θάψει τα πτώματά σας.
Αυτό βλέπω εγώ, βρομερά τέρατα!
Έχουμε διαπράξει την ίδια αμαρτία.
Σήμερα,
διαπράξαμε μια αμαρτία.
-Ας δεχτούμε μαζί την τιμωρία. -Αμαρτία; Τι αμαρτία;
Υπάρχουν πολλές αμαρτίες,
μα μόνο μία πράξη αξίζει τιμωρία.
Ποια πράξη;
Η αδυναμία.
Η αδυναμία κι η βλακεία.
Το μόνο σου έγκλημα.
Μόνο αυτό
δεν μένει ποτέ ατιμώρητο.
Έκανα το ίδιο.
Εμπιστευόμουν τους άλλους τυφλά και βασιζόμουν πάνω τους.
Η τιμωρία είναι ο θάνατος,
οπότε ας πεθάνουμε μαζί.
Ώστε αυτό ήταν.
Αυτό είπε
ο Σατουνίκ πριν πεθάνει.
Ήταν νέος αλλά έξυπνος.
Αδυναμία;
Τι σου συνέβη;
Εσύ! Πού είναι η Γέσραν; Την έσωσες;
Ναι, καλά.
Αδύνατον.
Ανήκεις στην πατριά Τε.
Μπορείς να τη σώσεις.
Ναι, είμαι ο διάδοχος της πατριάς Τε,
και ο θείος μου είναι ο αρχηγός της.
Αλλά δεν μπορώ.
Γιατί όχι;
Γιατί όταν ήμουν 17 ετών,
ο θείος μου σκότωσε τους γονείς μου
και με πούλησε.
Θαύμαζα πολύ
και εμπιστευόμουν τον θείο μου.
Άρα, ποιον να σώσω;
Θα πεθάνω με το που θα με δει.
Φυσικά.
Το ήξερα πως υπήρχε λόγος που αιχμαλωτίστηκε ένα μέλος των Τε.
Και γιατί επέστρεψες;
Τους ξεγέλασες όλους και το 'σκασες.
Γιατί γύρισες;
Αυτή είναι η αμαρτία μου.
Έγινα αδύναμος και βλάκας εξαιτίας σου.
Σαν βλάκας, ξαναγύρισα.
Μη στέκεστε εκεί. Πιάστε τους!
Πριν το κάνετε,
ακούστε τον.
Δεν έχουμε επιλογή τώρα, πες τους.
Πες τους τα όλα.
Η ίδια η οικογένειά μου με πρόδωσε,
αλλά είμαι ο διάδοχος της πατριάς Τε.
Πιστεύω στον Μέγα Καταρράκτη
και ότι ο Ιναϊσίνγκι θα επιστρέψει.
Γιατί δεν μου εμφανίστηκε ακόμα;
Γιατί δεν έχει πει τίποτα;
Τον μισούσα στις κακουχίες
και τον μισώ ακόμα.
Γιατί ο Ιναϊσίνγκι
δεν εμφανίστηκε στην πατριά Τε,
αλλά μόνο σ' αυτόν τον Ιγκούτου;
Τι λες;
Είναι Ιγκούτου...
και βλέπει όνειρα.
Και στα όνειρά του,
έχει εμφανιστεί ο Ιναϊσίνγκι!
Είδες τον Ιναϊσίνγκι στα όνειρά σου;
Το πιστεύεις; Ανοησίες!
Πάλι μας κοροϊδεύει!
Τι σου είπε ο Ιναϊσίνγκι;
Πες του τα όλα.
Δεν ανήκεις στους Άγκο, μα εδώ παίζεται η μοίρα μας.
Μα τι λες, θεοπάλαβε;
Πες τους.
Σου είπε να κάνουν το αντίθετο.
Γιατί όχι;
Ας κάνουν το αντίθετο.
Όντως είδες τον Ιναϊσίνγκι;
Άντε.
Ναι. Τον είδα.
Είπε
ότι οι πατριές μάχονται μεταξύ τους,
πουλούν τους αιχμαλώτους ως δούλους,
και έχουν γίνει θανάσιμοι εχθροί.
Η λύση είναι να αλλάξουν, να δείξουν καλοσύνη.
Καλοσύνη;
Να σώσουν τα μέλη άλλων πατριών
που πουλήθηκαν ως δούλοι στο Άρθνταλ.
Να τους βοηθήσουν,
χωρίς αντάλλαγμα, να γυρίσουν πίσω.
Τον πιστεύετε; Το καθίκι λέει ψέματα.
Δεν βγάζει νόημα!
Ο Ιναϊσίνγκι δεν θα έλεγε κάτι τόσο χαζό!
Γιατί δεν τους τα λες όλα;
Ανέφερε και τον θεό της φυλής Μόμο.
Αν δεν ανταποδώσουν το καλό ή το κακό, το σώμα τους ακρωτηριάζεται μετά θάνατον.
Αν πεθάνεις ανταποδίδοντας χάρη,
θα πας στη Γη του Φωτός στην άλλη ζωή.
Εγώ λέω ότι είναι ηλίθιοι.
"Η πατριά
που δέχτηκε μια χάρη
πρέπει να την ανταποδώσει, σώζοντας τα μέλη άλλων πατριών.
Αν δεν το κάνει,
θα βρει οδυνηρό θάνατο".
Περίμενε.
Αυτό είπε όντως ο Ιναϊσίνγκι;
Ναι.
Τι φορούσε; Πώς ήταν τα παπούτσια του;
Πόσο μακριά ήταν η γενειάδα του;
Το όνειρο ήταν πολύ θολό
και δεν θυμάμαι.
Κοίταξέ με στα μάτια.
Λέει ψέματα.
Έτσι χόρευε
πριν εξαφανιστεί.
Τότε, ήταν ο Ιναϊσίνγκι.
Πώς αλλιώς ξέρει τον χορό;
Θα συγκαλέσω συμβούλιο.
Μα ήδη διαπίστωσες ότι έλεγε ψέματα.
Είναι πέραν της εξουσίας μου.
Οι πρεσβύτεροι θα δουν τι θέλει ο θεός και θα αποφασίσουν.
Αφήσαμε τον Όλμαντε και τον Ιγκούτου να ξεφύγουν,
και τώρα επιστρέφουμε;
Στάσου.
Είπες "Ιγκούτου";
Πού είναι; Πες μου, κάθαρμα!
Η Νταραμπούρου μάς ευλόγησε, γι' αυτό συναντηθήκαμε.
Πού είναι ο Όλμαντε;
Αυτοί οι άνδρες φιλοξενούνται από τη φυλή Μόμο.
Πώς και η φυλή Μόμο έμεινε τόσο καιρό στη στεριά;
Δεν έπρεπε να είστε στο νερό;
Δεν δίνουμε λογαριασμό στους Ντεκάν.
Ούτε εγώ θέλω πολλά πολλά με τη φυλή σας.
Πάμε.
Είστε τυχεροί.
Μισό λεπτό! Κυνηγάτε τον Ιγκούτου;
Κι εσείς τον κυνηγάτε;
Άσχημα νέα και για τους δυο μας.
Στο δάσος Αγκόχα.
Είναι στην περιοχή των Άγκο.
Χόρεψε τον Χορό του Καταρράκτη;
Ναι, τον είδαν όλοι οι πολεμιστές κι εγώ.
Κι εγώ τον είδα. Επιπλέον, είναι Ιγκούτου.
Μπορεί όντως να δει όνειρα.
Γιατί εμφανίστηκε ο Ιναϊσίνγκι
σε κάποιον εκτός της φυλής Άγκο;
Κι ο Χέσουλα Άραμουν του Άρθνταλ ήταν ξένος.
Ας δούμε τι υποτίθεται ότι είπε ο Ιναϊσίνγκι.
"Δείξτε πρώτοι καλοσύνη.
Βοηθήστε τους δούλους από τις άλλες πατριές να γυρίσουν,
και οι άλλες πατριές θα κάνουν το ίδιο".
Αν ακολουθήσουμε τις οδηγίες του, ίσως να ξεφύγουμε απ' αυτήν τη ζωή.
Αποκλείεται. Θα καταντήσουμε περίγελος.
Θα κάνω ό,τι πουν οι πρεσβύτεροι.
Τελέστε την Κρίση του Καταρράκτη.
Αυτό είναι καταδίκη σε θάνατο.
Βρες τον αρχηγό της πατριάς Μίο
και πες του ότι η Σιάμπαρα των Μόμο θέλει συνάντηση.
Ναι, Σιάμπαρα.
"Κρίση του Καταρράκτη".
Τι είναι αυτό;
Υπάρχει ένας τεράστιος καταρράκτης κοντά.
Θα σε πετάξουν εκεί.
Αν ζήσεις, λες αλήθεια.
Αν όχι, λες ψέματα.
Είναι βέβαιος θάνατος.
Δεν ήξερα ότι θα συμβεί αυτό.
Εγώ, ο Ίπσενγκ,
επανέλαβα ό,τι ανοησίες έλεγες
και έκανα ό,τι μπορούσα για να σε σώσω.
Δυστυχώς, αυτή είναι η κατάληξη.
Είμαι καλός κολυμβητής.
Στο νερό...
Σε δένουν χειροπόδαρα
πάνω σε μια σχεδία,
που γίνεται κομμάτια καθώς σκάει στα βράχια,
μαζί μ' εσένα.
Ακόμα κι αν επιζήσεις απ' την πτώση,
σε περιμένει κάτω μια δίνη.
Κανείς,
ούτε καν ένας Ιγκούτου, δεν θα επιβίωνε.
Δηλαδή...
λες ότι ποτέ κανείς δεν έχει επιβιώσει;
Μόνο ένας εδώ και 1.000 χρόνια.
Αυτό είναι καταδίκη σε θάνατο.
Αμφισβητείς την ιερότητα της κρίσης;
Όχι, αλλά...
Όπως είπες, αν αυτή είναι η λύση για την παρούσα κατάσταση,
τότε τα λόγια του ήταν ιερά.
Αν όχι, θα καταντήσουμε περίγελος.
Ο καταρράκτης θα αποφασίσει.
Ο θεός του δάσους, του νερού
και του καταρράκτη, που δεν τιμωρεί
τους δίκαιους.
Αν αληθεύουν όσα είπε,
αν όντως τον επέλεξες να μεταφέρει το μήνυμά σου,
σώσε τον από την πτώση
και δώσ' του να κρατήσει το δρεπάνι.
-Δώσ' του το δρεπάνι! -Δώσ' του το δρεπάνι!
Σιάμπαρα, αργήσαμε. Υποβάλλεται στην Κρίση του Καταρράκτη.
Σας παρακαλώ!
-Πολεμιστές γέννημα θρέμμα του νερού! -Σιάμπαρα!
Πολεμιστές του νερού, τρέξτε!
Ήρθε το τέλος;
Τάνια, ήρθε το τέλος μου.
Συγγνώμη.
Το νερό είναι ένα!
Όλο το νερό της Γης είναι η πατρίδα μας.
Φοβάστε το νερό; Ανταποδώστε τη χάρη.
-Θα ανταποδώσουμε τη χάρη. -Θα ανταποδώσουμε τη χάρη.
Σατουνίκ, είναι αλήθεια
ότι η φυλή Μόμο κυνηγάει βαδίζοντας στο νερό;
Ψέματα είναι, έτσι;
Δεν είναι ανθρωπίνως δυνατόν.
Εμείς οι Μόμο δεν μοιάζουμε με Σαράμ όταν είμαστε στο νερό.
Δηλαδή λες
ότι ποτέ κανείς δεν έχει επιβιώσει;
Μόνο ένας εδώ και 1.000 χρόνια.
Ο Ιναϊσίνγκι.
Αυτός επιβίωσε από την πτώση
και ένωσε τη φυλή Άγκο.
Μια πανέμορφη και απαστράπτουσα πεταλούδα;
Όχι, όλα τελείωσαν πια.
Τελείωσαν εκείνη τη μέρα.
Αν γίνω βασιλιάς που έχει τα πάντα,
εσύ θα είσαι ο διάδοχός μου.
Συνωμότησες με το παλιόπαιδο που μεγάλωσα και με κάρφωσες πισώπλατα!
Ποντάρεις τη μοίρα της φυλής Χε στις καρδιές των ανθρώπων;
Καθοδήγησέ μας.
Είπες ότι θες ακόλουθους.
Αν το κάνεις, θα έχεις 30.000 μέλη της φυλής Άγκο στα πόδια σου.
Σου είπα
ότι όταν γυρίσω στο Ντόλνταμπουλ, θα σε θάψω κάτω από τη γη.
Αυτή είναι η αρχή.
Υποτιτλισμός: Πολυξένη Γεωργίου